已經唔知第幾次食肥姐了，每次來親旺角，就算唔係經個肥姐果頭，都一定要兜過去，為咗就係要食肥姐。肥姐條龍依然係咁長，不過都幾快，只係等左大概5分鐘就可以嗌嘢食啦！食親肥姐，我就必定嗌個細王牌，一邊有火雞腎啦、細腸啦同埋墨魚，但我今次加多左一樣嘢，佢亦都係我近排至愛，就係豬頭肉啦！豬頭肉真係勁好食，佢有少少肥膏，再加埋佢啲爽爽地嘅肉，咬落去油嘅甘香充滿住個口腔，加埋啲醬（記得要加芥末喎），簡直像食個味道昇華左上個腦度（事關個芥末真係好勁）！